钦定古今图书集成/明伦汇编/氏族典/第249卷 > 张元吉
## 钦定古今图书集成/明伦汇编/氏族典/第249卷 > 张元吉

按《明外史张正常传》：“正常子宇初。宇初子懋丞卒，孙
元吉嗣。天顺四年，赐号冲虚守素昭祖崇法安恬乐
静元同大真人。宪宗立，改号为体元悟法渊默静虚
阐道弘化妙应大真人。元吉素凶悍，久益甚。巡按御
史赵敔询民，瘼遂具陈元吉不法状。械至京，免为庶
人。其族人光范请袭真人职，元庆与争。有司庇元庆”，
获嗣。弘治中卒，子彦頨嗣。卒，子永绪嗣。